# data[].attributes.body
Pagninilay

A. Konseptong Natutunan

Ang pinag-aralan namin ngayong araw ay ang mga hakbang na aming tatahakin sa pag-abot ng aming mga mithiin. Importante na planuhin ang mga hakbang na ito upang hindi mawala sa gitna ng pagkakamit ng mga pangarap. Hindi kailangang masyadong detalyado ang bawat hakbang dahil sa bawat hakbang ay may mapupulot na bagong aral.

B. Mga saloobin tungkol sa aralin

Sa tingin ko ay mahalaga talaga na ang aralin na ito para sa aming mga mag-aaral. Nagiging mas klaro sa amin ang kahalagahan ng mga hakbang sa pag-abot ng mithiin dahil hindi naman natin agad-agad maabot ang mga ito. Kailangan munang dumaan sa mga pagsubok at hakbang bago makarating dito.

K. Hakbang na dapat gawin upang maisakatuparan ito

Ang unang-una kong gagawin upang maisakatuparan ang mga hakbang na ito ay magtiwala sa sarili at sa Panginoon. Sisiguraduhin kong naniniwala ako sa sarili kong mga kakayahan at talento upang magkaroon ng kumpiyansa na maabot ko ang lahat ng aking mga minimithi.

D. Mga bunga at epekto upang mapaunlad ang iyong sarili na napagnilayan ayon sa aralin

Ako'y magkakaroon ng tunay na kasiyahan kapag naabot ko na ang aking mga pangarap. Alam ko sa sarili kong nagawa ko ang lahat ng aking makakaya at sinunod ko ang aking mga hakbang. Naniwala ako sa aking sarili kaya ngayon ako'y matagumpay, kahit na pa hindi lahat ng aking inaasahan ay nangyari. Maaaring mas mabuti pa sa inasahan, o maaaring hindi. Ang pinakamahalaga ay ginawa ko ang lahat ng aking makakaya at maibibigay para makamit ang magandang kinabukasan.

# data[].attributes.body
Pagninilay

Magbigay ng mga hakbang sa pagpplano ng karera o uri ng buhay na minimithi

- Bibigyan ko ng oras ang sarili para pag-isipan ng mabuti kung ano ang gusto kong mangyari sa aking buhay sa aking pagtanda. Iisipin ko kung anong klaseng buhay ang aking nais at babagay sa akin.  Sunod ay pagsisikapan kong matupad ang aking mga nais mangyari. Ito'y sa pamamagitan ng pag-aaral ng mabuti at patuloy na pagiging responsable sa pangaraw-araw na pamumuhay. Lagi rin akong magpapasalamat sa mga taong hindi ako iniiwan sa mga mahihirap at magagandang panahon, at lalong-lalo na, hindi ko malilimutang magpasalamat sa Diyos para sa lahat ng paggabay na binibigay niya sa akin. Aking isasapuso ang bawat hakbang na aking gagawin patungo sa pag-abot ng mga bagay at buhay na aking minimithi. Gagawin ko ang mga ito nang may pagmamahal, pagseseryoso, at pag-titiyaga.

# data[].attributes.body
Pagninilay

Ano-ano ang konsepto at kaalamang pumukaw sa akin?

- Ang konseptong pumukaw sa aking kaisipan ay ang mga tracks at strand na pasok sa aking pansariling interest. Mahilig talaga akong pag-aralan ang mga bagay na may kinalaman sa aking kinabukasan dahil ito ay ang mga pinaka-importanteng bagay sa ating buhay.

Ano ang aking pagkaunawa at reyalisasyon sa bawat konsepto at kaalamang ito?

- Nauunawaan kong dapat kong isabuhay ang aking mga mithiin sa buhay at dapat kong seryosohin ang aking mga desisyon. Kailangan ko na rin pag-isipan ang mga gusto ko talagang mang-yari sa aking buhay upang hindi ako magsisi sa aking mapagdedesisyonan.

Ano-ano ang mga hakbang na aking gagawin upang mailapat ang mga pang-unawa at reyalisasyong ito sa aking buhay?

- Ngayon, sisimulan ko nang kilalanin ang aking mga tunay na mithiin at maging totoo sa sarili. Dapat matukoy ko ang aking mga pangarap at nais gawin upang maisabuhay ko ang lahat ng aking mga reyalisasyon. Kapag natukoy ko na ang mga iyon, ako ay handa na sa aking gagawing susunod.

# data[].attributes.body
Pagninilay

Ano ang pamamaraan na iyong gagawin upang matukoy mo ang trabaho na ayon sa iyong kakayahan, talento, at hilig na magiging pundasyon mo sa pagkakaroon ng magandang buhay?

Aking susuriing mabuti ang aking mga choices at ang aking sarili dahil iyon ang pinakaimportante. Hahanapin ko ang trabahong alam kong kaya ko at hindi ko papasukin lamang para sa perang kikitain, o kaya dahil iisipin ng iba na "cool" ang trabahong iyon. Paglalaanan ko rin ito ng oras at hindi ko mamadaliin ang sarili ko sa pagtukoy nito upang hindi magkamali at makaiwas sa anumang pagsisisi. Mabuti na ang sigurado at nagtagal kaysa sa minadali at hindi sigurado. Titiyakin ko rin na ang trabahong ito ay aking mamahalin at kakayanin. Dapat rin ay sapat ito upang matugunan ko ang aking mga pangunahing pangangailangan. Gagawa rin ako ng pros at cons list upang malaman kung ano ang mas titimbang. Kung mas timbang ang pros kaysa sa cons, bibigyan ko ng konsiderasyon ang desisyong iyon dahil alam kong mas maraming magandang maidudulot ito kaysa sa masama.

# data[].attributes.headline
LAgi akong naeexpect sa mga outputs mo..hahaha...

# data[].attributes.subject
LAgi akong naeexpect sa mga outputs mo..hahaha...

# data[].attributes.body
Pagninilay

A. Konseptong natutunan
Ang konsepto ng aming natutunan ay ang kahalagahan ng PPMB o ng Personal na Pahayag ng Misyon sa Buhay. Amin ring tinalakay ang mga ibig sabihin ng misyon, bokasyon, at propesyon.

B. Mga saloobin tungkol sa aralin
Ako ay sumasang-ayon sa lahat ng aking natutunan ngayong linggo. Sa akin ring palagay, ang misyon, bokasyon, at propesyon ay malalaking bagay sa ating buhay. Sa misyon natin nagsisimula ang lahat patungo sa propesyon o ang trabahong ating gagampanan sa paglaki. Ako'y natutuwa dahil amin ring pinag-aralan ang SMART o ang mga kraytirya sa paggawa ng PPMB.

K. Hakbang na dapat gawin sa pagsasakatuparan ng natutunan
Ang aking mga nakalap na kaalaman ngayong linggo ay hindi ko sasayangin dahil gagamitin ko ang mga ito sa aking araw-araw na pamumuhay at pag-dedesisyon lalo na ngayong nagsisimula na akong lumaki at tumanda, at malapit  na akong magkaroon ng mga responsibilidad bilang isang indibidwal.

D. Mga bunga at epekto upang mapaunlad ang iyong sarili na napagnilayan ayon sa aralin
Ang bunga at epekto ng pagsasabuhay ng aking mga natutunan, ako'y mas magiging seryoso pagdating sa paggawa ng aking PPMB na importante para sa bawat indibidwal. Dito nakasalalay ang gabay sa direksyon na aking tatahakin balang araw.

# data[].attributes.body
Pagninilay

Ano ang kahulugan ng Personal na Pahayag ng Misyon sa Buhay? Ipaliwanag.

Para sa akin, ang personal na pahayag ng misyon sa buhay ay isang pahayag na ginagawa natin para sa ating sarili. Ito'y dapat sineseryoso at hindi binabalewala o kung kaya ay sinasabihan ng "bahala na." Ang personal na pahayag natin para sa misyon sa buhay ay ang batayan ng ating mga aksyon na isasagawa upang magkaroon ng magandang kinabukasan. Ang pagseseryoso at pagbibigay ng halaga sa pahayag na ito ay nagpapakita ng ating pagiging seryoso sa ating buhay at sa ating mga nais makamit at marating. Ito ay nagsisilbing gabay natin patungo sa daan na ating tatahakin sa paglaki. Ito'y importante at dapat pinapahalagahan.

# data[].attributes.body
Pagninilay

A. Konseptong natutunan
Bilang isang tao, tayo ay tumatanda. Kaakibat ng pagtanda ay responsibilidad at kalayaang mag desisyon para sa ating sarili. Ang konsepto ng natutunan namin ngayong araw ay ang pagpili ng tamang kurso o daan na may kaugnayan sa aming kakayahan, kagustuhan, at talento.

B. Mga saloobin tungkol sa aralin
Ako ay natutuwa dahil ako'y nasisiyahan talaga tuwing pinag-uusapan ang kinabukasan. Mahilig akong mag-pantasya tungkol sa aking sarili na paunti-unting nagkakaroon ng responsibilidad at kalayaang masunod ang aking mga nais at hiling para sa sarili. Natutuwa ako sa tuwing pinag-uusapan ang tatahakin kong landas sa aking paglaki at pag-unlad bilang isang indibidwal.

C. Mga hakbang na dapat sa pagsasakatuparan ng natutunan
Gagamitin ko ang aking mga natutunan ngayong araw sa aking pagdedesisyon sa mga bagay na pinaka-importante sa aking buhay. Gagawin ko itong gabay sa aking pipiliing kurso sa kolehiyo at sa SHS.

D. Mga bunga at epekto upang mapaunlad ang iyong sarili na napagnilayan ayon sa aralin.
Kung aking gagamitin sa aking pagdedesisyon ang aking mga natutunan ngayong araw, mas maliliwanagan ang aking isip sa mga epekto ng gagawin kong desisyon. Maaaring mapunta ako sa tamang daan at destinasyon dahil sa aking pag-intindi sa konseptong ito. Hindi ko pagsisihan ang aking desisyon at maaaring hindi magbago ang aking desisyon.

# data[].attributes.body
Pagninilay

Bakit mahalagang tugma ang mga pansariling salik sa mga pangangailangan (requirements) sa napiling track o kurso?

- Mahalaga na kilalanin ang iyong mga nais at kakayahan bilang isang indiwbidwal upang makapili ng isang kurso na tama para sa'yo. Hindi magiging masaya at makabuluhan ang magiging kinabukasan ng isang tao kung hindi niya gusto ang kanyang ginagawa o hindi siya magaling rito. Kapag ang mga tao ay interesado sa isang bagay, nagsisikap sila upang mapaunlad o makuha ito. Iyon ay ang dahilan kung bakit kailangang bagay o tugma ang iyong mga pansariling salik sa pipiliing kurso.